Starfsemi Brjóstamiðstöðvarinnar er þríþætt . Í fyrsta lagi , býður Brjóstamiðstöðin upp á greiningu , eftirlit og fyrirbyggjandi / áhættuminnkandi brjóstnámsaðgerðir hjá konum sem eru í mikilli áhættu á að fá brjóstakrabbamein , m.a. vegna stökkbreytinga í BRCA genum , öðrum há-áhættu genum eða vegna sterkrar fjölskyldusögu um brjóstakrabbamein . Kristján Skúli , brjóstaskurðlæknir , hefur sérhæft sig sérstaklega í þessum tegundum fyrirbyggjandi brjóstnámsaðgerða og vinnur á þessu sviði einnig í Bretlandi við “ The Nottingham Breast Institute ” . Aðstæður til að framkvæma fyrirbyggjandi brjóstnámsaðgerðir í Klíníkinni Ármúla og til að sinna eftirmeðferðinni , eru eins og best þekkjast og lögð er áhersla á að bjóða upp á persónulega og einstaklingsmiðaða þjónustu . Þverfaglegt teymi sér um utanumhald hverrar konu við eftirmeðferðina , þ.e. hjúkrun , sjúkraþjálfun o.fl . Kristján Skúli er með samning við Sjúkratryggingar Íslands um greiðsluþáttöku við þessar aðgerðir og er því grunnkostnaður fyrir konurnar við skurðaðgerðina , sambærilegur og ef þær færu annars staðar innan íslenska heilbrigðiskerfisins . Í öðru lagi , sinnir Brjóstamiðstöðin öllum alhliða brjóstaskurðlækningumsem og öllum konum sem þurfa ráðgjöf og aðgerð , vegna góðkynja brjóstameina , brjóstakrabbameins eða lagfæringar eftir aðgerðir , t.d. vegna brjóstakrabbameins . Flestar þessara aðgerða eru framkvæmdar samkvæmt samningi við Sjúkratryggingar Íslands . Í þriðja lagi , býður Brjóstamiðstöðin upp á flestar fegrunaraðgerðir á brjóstum eins og t.d. brjóstastækkanir eða brjóstaminnkanir . Innan Brjóstamiðstöðvarinnar er mikil reynsla varðandi ráðgjöf er tengjast aukinni áhættu á brjóstakrabbameini , svo sem vegna BRCA gena . Í vissum tilfellum er áhætta á brjóstakrabbameini það mikil á lífsleiðinni að viðkomandi einstaklingur ákveður að grípa til fyrirbyggjandi brjóstnáms til að fjarlæga þá áhættu . Brjóstamiðstöðin hefur mikla og viðtæka reynslu af þessari tegund aðgerða , oft er hægt að byggja upp ný brjóst í sömu aðgerð . Upplýsingar um kostnaðarþáttöku sjúklings er að finna á vef Sjúkratrygginga Íslands , www.sjukra.is Greining brjóstameina / / Ástæður þess að konur leita til læknis og óska eftir myndatöku eru einkum þrenns konar þ.e. reglubundið eftirlit , þekkt áhættusaga t.d. vegna erfða og í sumum tilfellum hefur kona fundið hnút í brjósinu sem hún vill láta kanna . Reglubundið eftirlit er t.d. kembileit Krabbameinsfélags Íslands . Brjóstamiðstöðin sinnir konum sem vegna áhættu og / eða vegna nýrra einkenna frá brjóstum þurfa á á skoðun að halda . Frumgreining brjóstakrabbameins á sér oftast stað með myndatöku . Á Brjóstamiðstöðinni starfa sérfræðingar í myndgreiningu vegna brjóstakrabbameins , hægt er að panta tíma í myndatöku án tilvísunar eða beiðni frá öðrum lækni . Myndataka og skoðun er öllu jafna fyrsta skrefið í greiningarvinnu þegar um brjósakrabbamein eða grun um slíkt er að ræða . Ef grunur um brjóstakrabbamein er staðfestur með myndatöku tekur við nákvæmari greiningarvinna . Í þeirri vinnu felst yfirleitt sýnataka úr brjósti sem gerð er með einfaldri ástungu . Eins er algengt að þættir á borð við erfðir og almennt heilsufar séu skoðaðir og í mörgum tilfellum fer fram ítarlegri myndataka . 3 - Ákvörðun um meðferð Meðferð brjóstakrabbameina er oft fjölþætt , þ.e. aðgerð auk stuðningsmeðferðar með lyfjum eða geislameðferð . Árangur meðferðar hefur farið batnandi en einn lykill þáttur þess er snemmgreining æxlisvaxtar .